อนาคตใหม่ แจกหน้ากากอนามัย กทม. รณรงค์ตระหนักปัญหาฝุ่น PM 2.5
พรรคอนาคตใหม่ แจกหน้ากากอนามัย พื้นที่ กทม. รณรงค์ตระหนักปัญหาฝุ่น PM 2.5 - จี้รัฐเร่งทำความเข้าใจประชาชนให้ตื่นตัว แนะแจกหน้ากากอนามัยคนขาดทุนทรัพย์ และให้หยุดเรียนชั่วคราวหากค่าฝุ่นละอองยังวิกฤต19 ม.ค. 2563 ทีมสื่อพรรคอนาคตใหม่แจ้งข่าวว่าเมื่อเวลาประมาณ 8.00 น. นายธนาธร จึงรุ่งเรืองกิจ หัวหน้าพรรคอนาคตใหม่ นายปิยบุตร แสงกนกกุล เลขาธิการพรรค นางสาวพรรณิการ์ วานิช โฆษกพรรค พร้อมด้วย ส.ส. เขต กทม. ของพรรค ประกอบด้วย นายณัฐชา บุญไชยอินสวัสดิ์ นายเท่าพิภพ ลิ้มจิตกรนายณัฐพงษ์ เรืองปัญญาวุฒิ นางสาววรรณวรี ตะล่อมสิน ลงพื้นที่กรุงเทพมหานคร รณรงค์แจกหน้ากากอนามัยป้องกันฝุ่นละอองขนาดเล็ก PM2.5 ให้กับประชาชน ที่ตลาดรุ่งเจริญ เขตยานนาวา และวงเวียนสมเด็จพระเจ้าตากสินนายธนาธ รกล่าวว่า การแก้ไขปัญหาขณะนี้ หากทำในเชิงรูปธรรมคงยาก แต่รัฐบาลควรเร่งแก้ไขปัญหาเฉพาะหน้าด้านการบรรเทาผลกระทบสุขภาพประชาชน ด้วยการให้ข้อมูลเพื่อตระหนักถึงปัญหา รวมถึงการแจกหน้ากากป้องกันฝุ่นให้กับประชาชน โดยเฉพาะกลุ่มคนที่มีรายได้น้อย และเข้าไม่ถึงหน้ากากอนามัยชนิดที่กันฝุ่น PM 2.5 ได้ ทั้งนี้หากค่าของฝุ่นละอองมีมากจนส่งผลต่อสุขภาพ ก็ควรมีการปิดเรียนชั่วคราว ซึ่งเป็นมาตรการของทุกประเทศที่ประสบปัญหานำมาใช้ และต้องคิดล่วงหน้าว่าหากปีหน้าต้องเผชิญปัญหาอีกจะทำอย่างไรนอกจากนี้นายธนาธรได้กล่าวถึงส่วนการฟังคำตัดสินคดีอิลลูมินาติในวันที่ 21 ม.ค. 2563 นายธนาธร ยืนยันว่ามั่นใจในความบริสุทธิ์ และเชื่อว่ากระบวนการทำคดีที่ผ่านมามีมูลเหตุทางการเมืองเข้ามาเกี่ยวข้อง และผลออกมาเป็นอย่างไร ก็จะยังเดินหน้าทำงานทางการเมืองกับประชาชนต่อไป และยังไม่ขอตอบเรื่องพรรคสำรอง โดยระบุว่าให้รอดูไม่ว่าผลจะออกมาเป็นอย่างไร ได้เตรียมความพร้อมไว้เรียบร้อยแล้ว และหากถึงจะยุบพรรคอนาคตใหม่ ก็ไม่มีความหมายเพราะจะได้ตนเองกับนายปิยบุตร แสงกนกกุล เลขาธิการพรรค จะไปเดินสายรณรงค์เรื่องต่างๆ ทั่วประเทศแทนทั้งนี้ผู้สื่อข่าวได้สอบถามเกี่ยวกับกรณีที่นางสาวกวินนาถ ตาคีย์ ส.ส.ชลบุรี เปิดคลิปโต้ยืนยันว่าที่ประชุมให้ขับ 4 ส.ส. ออกจากพรรค มีองค์ประชุมครบถ้วนถูกต้องตามกฎหมาย นั้นนายปิยบุตรได้กล่าวว่ายืนยันว่าการดำเนินการประชุมวิสามัญ และการใช้เสียง ส.ส.และกรรมการบริหารพรรค ทำตามขั้นตอนอย่างถูกต้อง และเข้าใจว่ามีผลตั้งแต่วันที่ลงมติ แต่ก่อนหยุดยาวช่วงเทศกาลปีใหม่ คณะกรรมการการเลือกตั้ง ได้เรียกขอเอกสารการประชุม และมีหนังสือแจ้งเตือนมาอีกครั้งวันที่ 8 ม.ค. 2563 ที่ผ่านมา จึงต้องตรวจสอบเอกสารรายงานการประชุมและลายเซ็นต์ผู้ที่เข้าร่วมเป็นองค์ประชุมให้เกิดความเรียบร้อย ซึ่งขณะนี้ได้สรุปเสร็จและส่งให้ กกต. แล้ว ส่วนกรอบเวลา 30 วัน ที่จะนับตั้งแต่ที่ประชุมมีมติ หรือวันที่ กกต. ได้รับเอกสาร นายปิยบุตรระบุว่าไม่สามารถตอบแทนได้ เพราะเรื่องดังกล่าวควรเป็นหน้าที่ของ กกต. ที่จะออกมาให้ความชัดเจนทั้งนี้การรณรงค์แจกหน้ากากอนามัย PM 2.5 ของพรรคอนาคตใหม่จะเดินสายแจกภายในวันนี้ถึงช่วงค่ำ โดยช่วงบ่ายจะลงพื้นที่ตลาดมาวิน พระราม 2 หมู่บ้านเศรษฐกิจ บางแค และช่วงเย็นที่สยามสแควร์ และบริเวณสถานีรถไฟฟ้าเอกมัย
พรรคอนาคตใหม่ แจกหน้ากากอนามัย พื้นที่ กทม. รณรงค์ตระหนักปัญหาฝุ่น PM 2.5 - จี้รัฐเร่งทำความเข้าใจประชาชนให้ตื่นตัว แนะแจกหน้ากากอนามัยคนขาดทุนทรัพย์ และให้หยุดเรียนชั่วคราวหากค่าฝุ่นละอองยังวิกฤต19
พรรคอนาคตใหม่,PM 2.5,มลพิษทางอากาศ,หมอกควัน,ฝุ่นพิษ,ธนาธร จึงรุ่งเรืองกิจ,ปิยบุตร แสงกนกกุล